Document ID: /roh_data/filtered/fineweb-2-filterrobots_roh.jsonl.gz/4434

Lunsch sur la media, numnadamain per bunamain in quart, èn creschidas las cumpras online en l'exteriur. Da la svieuta totala èn 1,6 milliardas francs ids ad interpresas en l'exteriur. Quai annunzia la federaziun dal commerzi da spediziun – l'interpresa da retschertgas GfK e la Posta svizra.
Cumpras online vegnan anc a crescher
Cumprà online ha la clientella svizra cunzunt products d'electronica (2,01 milliardas francs), rauba da moda e chalzers (1,66 milliardas francs). En la sparta dals products d'electronica vegn cumprà in terz da la rauba betg pli en butias mabain online. E la prognosa è che cumprar online en l'exteriur vegn vinavant a crescher. Quai cunzunt en la China.
Nus quintan che quest svilup cuntinuescha fin il 2020 e vegn a purtar supplementarmain ina pressiun sin il pretsch dal martgà
RR novitads 12:00